এমিলিয়া ক্লার্ক
২০১০ সালে তাকে জর্জ আর. আর. মার্টিন রচিত "আ সং অব আইস অ্যান্ড ফায়ার" অবলম্বনে নির্মিত এইচবিওর মহাকাব্যিক কাল্পনিক "গেম অব থ্রোনস" ধারাবাহিকের ডিনেরিস টার্গেরিয়ান চরিত্রের জন্য নির্বাচন করা হয়। তাকে ব্রিটিশ অভিনেত্রী তামজিন মার্চেন্টের স্থলে নির্বাচন করা হয় এবং এর কারণ প্রকাশ করা হয় নি। এক সাক্ষাৎকারে ক্লার্ক বলেন তিনি অডিশনে ফাঙ্কি চিকেন ও রোবট নৃত্য প্রদর্শন করেছিলেন। ধারাবাহিকটি ২০১১ সালে শুরু হয় এবং ইতিবাচক সমালোচনা লাভের ফলে দ্রুতই চ্যানেলটি এর দ্বিতীয় মৌসুম শুরু করে দেয়। ক্লার্ক ২০১১ সালে তার ডিনেরিস চরিত্রের জন্য শ্রেষ্ঠ পার্শ্ব অভিনেত্রী বিভাগে ইওয়ি পুরস্কার লাভ করেন। ২০১৩ সালে তিনি ৬৫তম প্রাইমটাইম এমি পুরস্কারে শ্রেষ্ঠ পার্শ্ব অভিনেত্রী বিভাগে মনোনয়ন লাভ করেন। এছাড়া তিনি ২০১৫ ও ২০১৬ সালে আরও দুইবার এই বিভাগে মনোনয়ন লাভ করেন।
গেম অব থ্রোনস কতৃক গৃহীত পুরস্কার ও মনোনয়ন তালিকা
সমকামীদের জন্য বিনোদনমুলক সমালোচনা সংস্থার(Gay and Lesbian Entertainment Critics Association) দ্বারা ডোরিয়ান পুরস্কার দেওয়া হয়। গেম অব থ্রোন্স দুইবার এই পুরস্কারের জন্য মনোনীত হয়েছে।